Damián Barreiro Maceiras

Damián Barreiro Maceiras, nado na Estrada o 9 de agosto de 1984 e finado en Avilés o 6 de febreiro de 2025, foi un xornalista e escritor galego en lingua asturiana.

 Traxectoria 
Licenciouse en Xornalismo na Universidade do País Vasco e cursou un mestrado en Xestión Cultural na Universidade Aberta de Cataluña. Ademais, na Universidade de Oviedo obtivo o título de especialista universitario en «Asturias. Espacio, Patrimonio, Historia y Cultura».

En setembro de 2017 incorporouse ao equipo de Europa Press, cubrindo a información rexional e local e encargándose do servizo de noticias en asturiano. Foi guionista de programas divulgativos sobre música, literatura e historia de Asturias en medios como a RTPA, Asturies.com ou Les Noticies.

Era militante activo da Xunta Pola Defensa de la Llingua Asturiana. En Youtube xestionaba a canle Horros & Frixuelos no que analizaba as relacións entre a cultura asturiana e a cultura pop contemporánea.

 Recoñecementos 
Premiu Federico G. Fierro Botas 2013 por L'espeyu onde miranos: Televisiones de proximidá n'Europa Occidental y procesos de recuperación identitaria.
Premio Máximo Fortes Acevedo 2014 por Caleya Sésamu: o papel da televisión na tresmisión interxeneracional da llingua.
Premio Máximo Fortes Acevedo 2018 por Asturploitation.
Premio Máximo Fortes Acevedo 2022 por Asturianía kitsch: decálogu de la cultura pop ástur.

 Notas 

Categoría:Escritores en lingua asturiana
Categoría:Alumnos da Universidade de Oviedo
Categoría:Alumnos da Universidade Aberta de Cataluña
Categoría:Alumnos da Universidade do País Vasco
Categoría:Xornalistas de Asturias
Categoría:Escritores de Galicia
Categoría:Nados na Estrada
Categoría:Nados en 1984
Categoría:Finados en 2025
Categoría:Personalidades de Galicia sen imaxes